<p>যুক্তরাজ্যে ট্রান্সজেন্ডার এক নারীকে হত্যা করায় ১৬ বছর বয়সী দুজন বিচারের মুখোমুখি হয়েছে। আজ শুক্রবার অভিযুক্ত দুজনের বিচারের রায় হওয়ার কথা রয়েছে।</p><p><span style="font-size: 1rem;">ছুরিকাঘাত করে&nbsp; নৃশংস এই হত্যাকাণ্ড ও বিচারের ঘটনা সংবাদমাধ্যমে বেশ আলোচনার জন্ম দিয়েছে।</span><br></p><p><span style="font-size: 1rem;">ঘটনাটি গত বছরের ফেব্রুয়ারির। যুক্তরাজ্যের উত্তর-পশ্চিমাঞ্চলের ওয়ারিংটন নামে একটি শহরে ১৬ বছর বয়সী ট্রান্সজেন্ডার নারী ব্রিয়ান্না ঘেকে হত্যা করা হয়। একটি পার্ক থেকে উদ্ধার করা হয় ব্রিয়ান্নার মরদেহ।</span><br></p><p>মাথা, ঘাড়, বুক আর শরীরের পেছনের অংশে ২৮ বার ছুরিকাঘাত করে ব্রিয়ান্নাকে হত্যা করা হয়েছিল। ওই সময় এই হত্যাকাণ্ড দেশি-বিদেশি সংবাদমাধ্যমে শোরগোল ফেলে দেয়। স্তম্ভিত হন যুক্তরাজ্যবাসী।</p><p><span style="font-size: 1rem;">ব্রিয়ান্নাকে হত্যার অভিযোগ ওঠে ১৫ বছর বয়সী দুজনের বিরুদ্ধে। এই দুজনের বয়স এখন ১৬ বছর। যুক্তরাজ্যে অপ্রাপ্তবয়স্ক অভিযুক্তদের নাম-পরিচয় প্রকাশ করা হয় না। তবে বিচারক সম্মত হওয়ায় আজ রায় ঘোষণার পর দুজনের নাম প্রকাশ করা হবে।</span><br></p><p><br></p>